****

* + - 1. **ΕΛΛΗΝΙΚΗ ΔΗΜΟΚΡΑΤΙΑ Καλλιθέα 06-12-2024**
    1. **ΝΟΜΟΣ ΑΤΤΙΚΗΣ Αριθ. Πρωτ. : 62839**

**ΔΗΜΟΣ ΚΑΛΛΙΘΕΑΣ**

**ΔΙΕΥΘΥΝΣΗ : ΠΕΡΙΒΑΛΛΟΝΤΟΣ**

**ΤΜΗΜΑ : Γρ. Αντιδημάρχου ΠΡΟΣ**

**Ταχ./Δ/νση : Ελ.Βενιζέλου 270 κ. Πρόεδρο**

**Καλλιθέα 17675 Δημοτικού Συμβουλίου**

**ΑΡΜΟΔΙΟΣ : Εμμανουήλ Ξενάκης**

**Τηλέφωνο : 210-9417000**

**E-MAIL : :** [**a.katsani@kallithea.gr**](mailto:a.katsani@kallithea.gr)

**ΘΕΜΑ : “Λήψη απόφασης για την δυνατότητα παράτασης παραχώρησης**

**απορριμματοφόρου οχήματος στον Δήμο Δωρίδος έως 30-06-2025 ”.**

**Σχετ. : 1.** Το με Αρ.Πρωτ. 10581/27-11-2024 έγγραφο του Δήμου Δωρίδος

**2.** Το με Αρ.Πρωτ. 62509/05-12-2024 έγγραφο της Διεύθυνσης Περιβάλλοντος

Με το έγγραφο του ανωτέρω σχετικού 1, του Δήμου Δωρίδος, υπέβαλε αίτημα προς το Δήμο Καλλιθέας για την δυνατότητα παράταση παραχώρησης ενός εφεδρικού απορριμματοφόρου οχήματος για την κάλυψη των αναγκών του Δήμου, προκειμένου να ανταπεξέλθει στην αντιμετώπιση εκτάκτων και επειγουσών αναγκών αποκομιδής και εναπόθεσης απορριμμάτων. Επισυνάπτοντας και το από 654-1164/21-09-2024 τιμολόγιο παροχής υπηρεσιών και τιμολόγιο ελέγχου και επισκευής του οχήματος σε εξωτερικό συνεργείο .

Με την υπ’αρ. 191/2024 απόφαση Δ.Σ. ο Δήμος Καλλιθέας έχει παραχωρήσει στον Δήμο Δωρίδος το απορριμματοφόρο αριθμό κυκλοφορίας ΚΗΥ-5662 (ΔΚ-15), έως 31-12-2024.

Η Δ/νση Περιβάλλοντος, με το αρ.πρωτ. 62509/05-12-2024 έγγραφο της μας ενημερώνει ότι έχει την δυνατότητα παράτασης παραχώρησης έως 30-06-2025 προκειμένου να επιτελέσει το έργο της και δύναται να ανταποκριθεί στο παραπάνω αίτημα του Δήμου Δωρίδος. Σύμφωνα με το άρθρο 13 παρ. 1ε & 2δ της ΚΥΑ 129/2534/2010 περί «καθορισμού δικαιούχων χρήσης και ανώτατου ορίου κυβισμού κρατικών αυτοκινήτων και άλλες ρυθμίσεις σχετικές με τα κρατικά αυτοκίνητα» επιτρέπεται κατόπιν απόφασης του Δημοτικού Συμβουλίου, η διάθεση για χρήση αυτοκινήτων του Δημοσίου Τομέα σε άλλες υπηρεσίες και συγκεκριμένα από Δήμο ή Κοινότητα σε άλλο Δήμο ή Κοινότητα ή στη Νομαρχιακή Αυτοδιοίκηση του ίδιου Νομού, ύστερα από αιτιολογημένο αίτημα και σύμφωνη γνώμη των ενδιαφερομένων μερών προς **κάλυψη εξαιρετικών υπηρεσιακών αναγκών** τους για συγκεκριμένη χρονική διάρκεια.

**κ. Πρόεδρε**, κατόπιν των ανωτέρω παρακαλούμε για την λήψη απόφασης για την παράταση παραχώρησης τουαπορριμματοφόρου με αριθμό κυκλοφορίας ΚΗΥ-5662 (ΔΚ-15) μέχρι 30-06-2024,για την αντιμετώπιση των επιτακτικών αναγκών και προβλημάτων που αντιμετωπίζει ο εν λόγω Δήμος, με την προϋπόθεση ότι ο Δήμος Δωρίδος θα αναλάβει πλήρως τη συντήρηση του οχήματος και τα βάρη τυχόν πρόκλησης ατυχήματος από υπαιτιότητα του οδηγού του και ότι το όχημα θα επιστραφεί μετά την παρέλευση του χρόνου διάθεσής του, στις εγκαταστάσεις του Δήμου Καλλιθέας με έξοδα του Δήμου Δωρίδος και στην κατάσταση την οποία θα του παραδοθεί.

**Ο ΑΝΤΙΔΗΜΑΡΧΟΣ ΠΕΡΙΒΑΛΛΟΝΤΟΣ**

**ΒΑΣΙΛΕΙΟΣ ΠΑΠΑΧΡΗΣΤΟΣ**

Επισυνάπτονται:

- Το με Αρ.Πρωτ. 10581/27-11-2024 έγγραφο του Δήμου Δωρίδος

- Το 654/21-09-2024 τιμολόγιο παροχής υπηρεσιών και το 1164/21-09-2024 τιμολόγιο

-Το με Αρ.Πρωτ. 62509/05-12-2024 έγγραφο της Διεύθυνσης Περιβάλλοντος

Εσωτερική Διανομή

* Γρ. Δημάρχου
* Γρ. Γεν. Γραμματέα
* Δ/νση Περιβάλλοντος